MUNICIPIUL  TIMISOARA                                                                                
SC2021 – 20816/22.07.2021

RAPORT DE SPECIALITATE
privind aprobarea participării Municipiului Timişoara, în calitate de partener, în cadrul proiectului pilot BILBAO AS-FABRIK TRANSFER NETWORK, în traducere: REȚEAUA DE TRANSFER BILBAO AS-FABRIK, acronim  AS TRANSFER, finanțat în cadrul Programului URBACT III, Mecanismul de transfer Acțiuni Inovative Urbane şi a contribuţiei Municipiului Timişoara în acest proiect

Având în vedere Referatul de aprobare al proiectului de hotărâre  nr. SC2021-20815/22.07.2021, al Primarului Municipiului Timişoara şi Proiectul de hotărâre privind aprobarea participării Municipiului Timişoara, în calitate de partener, în cadrul proiectului pilot BILBAO AS-FABRIK TRANSFER NETWORK, în traducere: REȚEAUA DE TRANSFER BILBAO AS-FABRIK, acronim  AS TRANSFER, finanțat în cadrul Programului URBACT III, Mecanismul de transfer Acțiuni Inovative Urbane şi a contribuţiei Municipiului Timişoara în acest proiect;
Având în vedere scrisoarea de angajament a Primăriei Municipiului Timişoara cu nr. SC2021-2605/29.01.2021;
Având în vedere adresa înregistrată la Primăria Municipiului Timişoara cu nr. SC2021-6712/11.03.2021, prin care Secretariatul Programului URBACT III înștiințează liderul de proiect cu privire la aprobarea spre finanțare a proiectului AS TRANSFER; 
Facem următoarele precizări: 
La începutul anului 2021, prin intermediul asociaţiei EUniverCities, Municipiului Timișoara i-a fost transmisă propunerea de a se alătura acestui proiect pilot căreia i s-a dat curs şi care a fost aprobat spre finanţare. EUniverCities este o asociație europeană în cadrul căreia oraşele de mărime medie şi universităţile lor lucrează împreună pentru a-şi îmbunătăţi cooperarea. În cadrul acestei asociații Primăria Municipiului Timișoara colaborează în tandem cu Universitatea de Vest care este implicată în mai multe proiecte de cercetare legate de tema industriilor 4.0 și care va fi partener strategic al Primăriei în cadrul proiectului.
Proiectul pilot AS TRANSFER prevede crearea unei reţele de schimb de cunoștințe cu oraşe care lucreazã pe concepte privind industria 4.0 şi transferul inovaţiei conceptului AS-FABRIK, dezvoltat de oraşul Bilbao din Spania, în alte alte trei orașe europene. 
Liderul proiectului este Bilbao Ekintza – Societatea de dezvoltare economică a orașului Bilbao/Spania, iar partenerii de proiect sunt Agenția de Dezvoltare Regională a orașului Bielsko-Biala/Polonia, Municipiul Tartu/Estonia și Municipiul Timișoara/România.
AS-FABRIK este un concept, dezvoltat în ultimii trei ani în Bilbao, pentru a creşte competitivitatea sectorului de servicii avansate din Bilbao şi a-l conecta mai bine la cerinţele de transformare digitalã din sectorul de producţie (industria 4.0). În acest cadru oraşul Bilbao a înfiinţat o alianţã strategicã cu întreprinderile, universitãţile, furnizorii locali de servicii şi antreprenorii pentru a crea un nou ecosistem bazat pe piloni inovatori, gãzduit într-un spaţiu personalizat pentru experimentare şi incubare de noi servicii. AS-FABRIK faciliteazã prototiparea noilor modele de afaceri şi sprijinã start-up-urile specializate care beneficiazã de un test Fab Lab (laborator/atelier de mici dimensiuni în care se fabricã produse digitale) de produs minim viabil (MVP) pentru validarea pe piaţã a noilor produse şi servicii. În acel spaţiu sunt testate noi programe de educaţie pentru studenţi, antreprenori şi profesionişti care abordeazã noile provocãri ale industriei 4.0 şi ale economiei digitale, în timp ce acţiunile în reţea, susţinute de instrumente IT dedicate, asigurã corelarea între cerere şi ofertã. 
Proiectul AS TRANSFER oferă Municipiului Timișoara posibilitatea de a transfera know-how-ul, dezvoltat de orașul Bilbao în conceptul AS-FABRIK, pentru transformarea digitală a industriei și adaptarea forței de muncă la noile cerințe. De asemenea, ar trebui să ajute la o mai bună înțelegere a modului în care oferta de educație ar putea fi conectată la nevoile de dezvoltare locală. Aceasta ar trebui să ofere o imagine de ansamblu exactă cu privire la politicile relevante care ar trebui angajate pentru a susține dezvoltarea locală.
Industria 4.0 implică nu numai o adaptare a producției la nevoile individuale ale clientului, ci și o adaptare a pieței muncii și a abilităților la nevoile industriei 4.0. Din acest punct de vedere, importanța rezidă în dimensiunea calitativă a cererii și ofertei de muncă. Având în vedere complexitatea și dinamica tehnologiilor inteligente din industria 4.0, lucrătorii (angajații) tind să devină mai degrabă lucrători ai cunoașterii. Au nevoie de flexibilitate pe piața muncii și de o educație care se bazează pe un proces de învățare care se potrivește noilor cerințe ale standardelor industriei 4.0. În același timp, sistemul educațional trebuie să semene cu o fabrică inteligentă în ceea ce privește structura sa modulară, trebuie să răspundă nevoilor de învățare pe tot parcursul vieții și, mai presus de toate, ar trebui să permită dezvoltarea de programe educaționale cu scopul de a introduce în mod combinat dinamica abilităților necesare pe piața muncii.
Metodologia dezvoltată de orașul Bilbao pentru a spori colaborarea dintre autoritățile locale, universități și mediul economic ar inspira crearea unui nou ecosistem în Timișoara cu impact relevant în ceea ce privește modul de abordare local. Programele de formare adaptate - dezvoltate pentru studenți, antreprenori și profesioniști pentru a dobândi abilități și competențe pentru a satisface noile cerințe din industrie și modalitățile eficiente de a sprijini crearea și dezvoltarea de noi întreprinderi și locuri de muncă specializate - ar inspira și ajuta autoritățile locale să adopte măsuri pentru a crește competitivitatea industriei locale și a o conecta mai bine la cerințele de transformare digitală.
Inițiativa AS TRANSFER va fi, de asemenea, utilă pentru a promova clădirea și infrastructura de cercetare și dezvoltare dedicată specializării inteligente: Incuboxx - Infrastructură Regională de Afaceri în Sectorul IT&C. Incuboxx este deținut de municipalitatea Timișoara și este cel mai mare incubator de afaceri din România în domeniul IT&C, oferind spații pentru înființarea microîntreprinderilor pentru a se dezvolta în întreprinderi mici și mijlocii.
Proiectul va fi benefic și pentru dezvoltarea și adaptarea serviciilor oferite de CERC - Centrul Regional de Competențe și Dezvoltare a Furnizorilor în Sectorul Automotive, o altă investiție a municipiului Timișoara, un centru de învățare și dezvoltare pentru industria automotive situat în Parcul Industrial Freidorf.
Ca rezultat final, oraşele partenere în acest proiect pilot vor trebui sã dezvolte planuri de investiţii/acțiune pentru a finanţa soluţii inovatoare.
Proiectul se implementează pe o durată de 18 luni începând cu data de 9 martie 2021, data aprobării de către Comitetul de Monitorizare al Programului URBACT III, până la data de 9 septembrie 2022.
Valoarea totală a proiectului este de 502.825,00 EUR, din care finanțarea suportată de către Uniunea Europeană este de 351.977,50 EUR, iar contribuția proprie a liderului de proiect împreună cu partenerii este de 150.847,50 EUR.
În ceea ce privește bugetul aferent Municipiului Timișoara pentru finanțarea activităților de implementare a proiectului, acesta este în cuantum 100.115,00 EUR, din care:
· contribuția FEDR: 70.080,50 EUR (reprezentând 70% din bugetul alocat);
· cofinanțare națională de la bugetul de stat prin MDLPA: 13.014,95 EUR (reprezentând 13%);
· contribuția proprie a Municipiului Timișoara: 17.019,55 EUR (reprezentând 17%).
	Pentru implementarea proiectului pilot AS-TRANSFER este posibilă accesarea de fonduri nerambursabile în cadrul programului URBACT III, cu respectarea prevederilor Programului URBACT III, Ghidului pentru rețele pilot ale Mecanismului de transfer Acțiuni Inovative Urbane și Ordonanţei Guvernului nr. 29/2015 privind gestionarea şi utilizarea fondurilor extrene nerambursabile şi a cofinanţării publice naţionale, pentru obiectivul „Cooperare teritorială europeană” în perioada 2014-2020 şi normele sale de punere în aplicare, precum și în temeiul actelor normative menţionate în preambulul Proiectului de hotărîre: Legea nr. 500/2002 a finanţelor publice, Legea nr. 273/2006 cu privire la finanţele publice locale și Ordonanța de urgență nr. 57 din 3 iulie 2019 privind Codul administrativ, cu modificările și completările ulterioare.
În conformitate cu art. 129 alin. 2 lit. b) și lit. e), alin. 4 lit. f) și alin. 9 lit. a) din Ordonanța de Urgență nr. 57/2019 privind Codul administrativ, cu modificările şi completările ulterioare, Consiliul Local al Municipiului Timişoara, în exercitarea atribuțiilor privind cooperarea interinstituțională pe plan intern și extern, hotărăşte, în condiţiile legii, cooperarea sau asocierea cu persoane juridice române sau străine, în vederea finanţării şi realizării în comun a unor acţiuni, lucrări, servicii sau proiecte de interes public local.






În concluzie,  

PROPUNEM:

- aprobarea participării Municipiului Timişoara, în calitate de partener, în cadrul proiectului pilot BILBAO AS-FABRIK TRANSFER NETWORK, în traducere: REȚEAUA DE TRANSFER BILBAO AS-FABRIK, acronim  AS TRANSFER, finanțat în cadrul Programului URBACT III, Mecanismul de transfer Acțiuni Inovative Urbane, în parteneriat cu Bilbao Ekintza – Societatea de dezvoltare economică a orașului Bilbao (Spania) -  lider proiect, Agenția de Dezvoltare Regională a orașului Bielsko-Biala (Polonia), și Municipiul Tartu (Estonia);
- aprobarea valorii totale a bugetului Municipiului Timişoara pentru implementarea Proiectului sus-menționat, în sumă de 100.115,00 Euro (cheltuieli eligibile), defalcat pe surse de finaţare după cum urmează:
- contribuţia FEDR (asistenţă financiară nerambursabilă) în valoare de 70.080,50 Euro, reprezentând 70% din valoarea cheltuielilor eligibile;
- cofinanţare naţională prin MDLPA în valoare de 13.014,95 EUR , reprezentînd 13% din valoarea cheltuielilor eligibile;
- contribuţia Municipiului Timișoara din bugetul local în valoare de 17.019,55 EUR , reprezentând 17%  din valoarea cheltuielilor eligibile.
- aprobarea alocării în bugetul local a contravalorii în lei a sumei de 100.115,00 Euro reprezentând valoarea integrală corespunzătoare părţii ce revine Municipiului Timișoara din bugetul proiectului, precum şi a cheltuielilor neeligibile sau conexe aferente acestui proiect care pot apărea pe parcursul implementării proiectului. Contribuţia FEDR şi cofinanţarea naţională se vor recupera de către Municipiul Timişoara conform Ordonanţei de Guvern nr. 29/2015 privind gestionarea şi utilizarea fondurilor externe nerambursabile şi a cofinanţării publice naţionale.
-  împuternicirea reprezentantului legal al Municipiului Timişoara pentru semnarea acordului de parteneriat (Joint Convention between the Lead Partner and the  Project Partners for the URBACT III Operational Programme, în traducere: Convenția Comună între partenerul-lider și partenerii de proiect pentru Programul Operațional URBACT III) cu Bilbao Ekintza – Societatea de dezvoltare economică a orașului Bilbao (Spania) -  lider proiect, Agenția de Dezvoltare Regională a orașului Bielsko-Biala (Polonia), și Municipiul Tartu (Estonia), prevăzută în Anexa 1  care va face parte integrantă din hotărârea de consiliu local.
Având în vedere prevederile legale expuse în prezentul raport, apreciem că proiectul de hotărâre privind aprobarea participării Municipiului Timişoara, în calitate de partener, în cadrul proiectului pilot BILBAO AS-FABRIK TRANSFER NETWORK, în traducere: REȚEAUA DE TRANSFER BILBAO AS-FABRIK, acronim  AS TRANSFER, finanțat în cadrul Programului URBACT III, Mecanismul de transfer Acțiuni Inovative Urbane, precum şi a contribuţiei Municipiului Timişoara în acest proiect, îndeplineşte condiţiile pentru a fi supus dezbaterii şi aprobării plenului Consiliului Local. 

